Rikunarita-ORG/Wikinium huggingface dataset:
# Vendi

Vendi Darling tomonidan chizilgan
**Vendi**, shuningdek, **Vendi**, U**endi** (inglizcha: *Wendy*) — ingliz tilida soʻzlashadigan mamlakatlarda koʻpincha qizlarga beriladigan ism.

AQShda Vendi ismi XIX asrning boshidan beri maʼlum boʻlib, 1880-yilgi aholini roʻyxatga olishda u taxminan yigirma marta tilga olingan. Buyuk Britaniyada oʻgʻil bolalarni shunday chaqirishardi. Bundan tashqari, u Gvendolin ismining erkalash shakli sifatida va kamida XVII asrdan beri otasining ismi sifatida ishlatilgan.

Ismning kelib chiqishi koʻpincha „Piter va Vendi“ orqali ommalashtirgan. Qahramonning nomi Jeymsga doʻsti Uilyam Xenlining qizi Margaret Xenli tomonidan berilgan taxallusdan kelib chiqqan. U „r“ tovushini talaffuz qila olmagan va Jeymsni my fwiendy-wendy, „oʻrtogʻim“ oʻrniga „mening oʻltogʻim“ deb atar edi.

Bundan tashqari, Vendi baʼzan Vanda ismining bir varianti hisoblanadi.

Bir nechta Xitoy imperatorlarining ismi Ven-di, xit. 文帝 xitoylik ayollar deb talaffuz qilingan, uning ismi oʻxshash boʻlib, uni *Vendi* yoki *Vendy* deb inglizlashtirishdai (masalan, Rupert Myordokning rafiqasi Vendi Den shunday qilgan).

## Manbalar
# Eric Clapton

| Eric Clapton |
| --- |
|  |
| Tavalludi |
Eric Patrick Clapton 30-mart 1945-yil Ripley, Surrey, Angliya, Birlashgan Qirollik |
| Janrlar |
Rock, blues |
| Fuqaroligi | Birlashgan Qirollik va AQSh |
| Turmush oʻrtogʻi | Pattie Boyd va Melia McEnery |
| Bolalari |
5 |
| Veb-sayt |  va  |

 **Eric Patrick Clapton** (30-Mart 1945-yilda tugʻilganlar) — Ingliz qoʻshiqchisi, qoʻshiq muallifi va gitara chaluvchi.

## Diskografiya

### Studiya albomlari

* *Eric Clapton* (1970)
* *461 Ocean Boulevard* (1974)
* *There's One in Every Crowd* (1975)
* *No Reason to Cry* (1976)
* *Slowhand* (1977)
* *Backless* (1978)
* *Another Ticket* (1981)
* *Money and Cigarettes* (1983)
* *Behind the Sun* (1985)
* *August* (1986)
* *Journeyman* (1989)
* *Rush* (1992, soundtrack)
* *From the Cradle* (1994)
* *Pilgrim* (1998)
* *Reptile* (2001)
* *Me and Mr. Johnson* (2004)
* *Sessions for Robert J* (2004)
* *Back Home* (2005)
* *Clapton* (2010)
* *Old Sock* (2013)
* *I Still Do* (2016)
* *Happy Xmas* (2018)
* *Meanwhile* (2024)

### Hamkorlik albomlari

* *Riding with the King* (B.B. King bilan) (2000)
* *The Road to Escondido* (J. J. Cale bilan) (2006)
* *The Breeze: An Appreciation of JJ Cale* (Eric Clapton & Friends tomonidan) (2014)

## Manbalar

## Havolalar

* Rasmiy sayti
* Eric Clapton IMDbda
# Gilam

Gilam
**Gilam** —badiiy toʻqimachilik buyumi; uy jihozi. Gilamchilik mahsuloti. Polga toʻshash, devorga osish, xonani bezash, isitish, tovushni pasaytirishga xizmat qiladi. Qoʻlda gorizontal yoki vertikal dastgoxlarda jun, ipak, kanop, paxta va boshqa iplardan toʻqiladi. Toʻqilishiga koʻra gilamning patli va patsiz (palos), bezagiga koʻra naqshli va mavzuli turlari farqlanadi. Naqshli gilam mujassamoti handasiy yoki oʻsimliksimon bezaklar, turli xil belgi-ramzlardan iborat, ayniqsa, islimiy mujassamotlar nihoyatda goʻzal; mavzuli mujassamotlarda ov manzaralari, gullagan bogʻlar aks etadi. Yaratilishiga koʻra, toʻqima (guli toʻqiladigan), tikma (guli tikiladigan), bosma (guli boʻyab bosiladigan) turlari bor. Naqsh mujassamoti (handasiy, islimiy, girih va b.) va unda markaziy maydon bilan hoshiyasi orasidagi nisbat, sifati (patli yoki patsizligi, patining uzun-qisqaligi), boʻyogʻi, ranglar uygʻunligi, xom ashyosi, hajmi gilamning badiiy qimmatini belgilaydi.

Qoʻlda va korxonalarda mashinada toʻqiladigan Markaziy Osiyo, Moldova, Rossiya, Ruminiya va boshqa gilamlari keng tarqalgan (qarang Gilamchilik sanoati). Ijro usuli, sifati va mujassamotining murakkabligi bilan qoʻlda toʻqilgan gilamlar betakrordir.

## Galareya

* Bolalar bog‘chasida pol ustidagi geometrik naqshli gilam. Buryatiya, Rossiya.
* Ardabil gilamlaridan biri
* Kichkina gilamcha
* Buyuk Ipak yo‘li bo‘ylab ketayotgan tuya karvonini tasvirlovchi zamonaviy gilam
* “Toranj” medalyoni — fors gilamlarida uchraydigan umumiy dizayn
* Gilam tasvirlangan Moldova pochta markasi
* Jun gilam
* Qayseri, Turkiyadan ibodat gilami
* Dunyodagi eng katta qo‘l mehnati bilan ishlangan gilam Turkman gilamlari muzeyida, Ashxobodda
* Namoz gilami
* Viktor Vasnesov “Sehrli gilam”
* Frederik de Hanen “‘Astraxan gilam bozori’” (1913)
* Zamonaviy uslubdagi mashinada ishlab chiqarilgan gilam

## Adabiyotlar

* OʻzME. Birinchi jild. Toshkent, 2000-yil
# Parchin

**Parchin** (fors.) — meʼmorlik bezaklarida ishlatiladigan sirlangan sopol taxtachalar; turli ranglarda sirlanishi bilan koshindan farq qiladi. Naqsh, yozuv, tasvirlar ishlash (mozaika)da parchindan foydalaniladi. Shakli: teng tomonli uchburchak, murabba, toʻrtburchakli, baʼzan 6, 8 qirrali ham boʻladi. Usta parchin usulida bezak yaratishi uchun avval xom loydan taxtachalar tayyorlaydi, ularni xumdonda pishirib sopol holiga keltiradi, soʻng ustidan sir beradi (boʻyay-di). Sirlangan taxtachalar xumdonda yana pishirib olinadi, shundan soʻng binolar bezagida ishlatiladi. Oʻzbekiston hududida parchin bilan bezatilgan meʼmoriy obidalar koʻp (Registon ansambli va boshqalar). Hozirgi kunda ham meʼmorlikda parchin keng qoʻllanadi (Xalqlar doʻstligi saroyi, Oliy Majlis, Oʻzbekiston konservatoriyasi binolarida va hokazo).

## Yana qarang

* Parchinlash
* Koshin

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Oltin kesim

**Oltin kesim**, garmonik boʻlish, kesmani oʻrta va chet nisbatda boʻlish — geometriyaning kad. masalasi. Oltin kesim atamasini Leonardo da Vinchi fanga kiritgan. Bunda berilgan AV kesmani AV: AS=AS: VS shartni qanoatlantiradigan AS va 5Skesmalarga boʻlish talab kilinadi.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Kreyser

**Kreyser** (gollandcha kruiser — dengizda suzmoq) — zirxli, tez suzar jangovar kema. Vazifasi — dushmanning dengiz kommunikatsiyalariga qarshi zarba berish, qoʻshilma tarkibida jang olib borish, oʻzining dengiz aloqalarini mudofaa qilish, dengiz desantchilarini tushirishni taʼminlash, dushmanning dengiz aloqalarini buzish, miva qoʻyish va boshqa K.ning ogʻir (suv sigʻimi 10— 30 ming t, tezligi 70 km/ soat) va yengil (suv sigʻimi 6—10 ming t, tezligi 78 km/soat) xillari bor. Zavonaviy K.da raketa qurollari, 1 — 2 ta samolyot yoki vertolyot boʻladi. Atom K.ning suzish uzoqdigi chegaralanmagan, bugʻ-kuch oʻrnatilgani — 17 ming km.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Vasubandxu

**Vasubandxu** - VI asrda yashagan hind faylasuflaridan biri. Dastlab buddizmning xinayana yo‘nalishiga mansub bo‘lgan, keyinroq esa maxayana yo‘nalishiga oid “yogachara” vakiliga aylangan.

## Manbalar

## Adabiyotlar

* Najmiddinov J., Karimov J., Turdiyeva D.*. Dinshunoslik. Qomusiy lugʻat*. Imom Buxoriy xalqaro markazi nashriyoti, 2017 — 480-bet. ISBN 978-9943-5105-3-1.
# Marokash tarixi

**Marokash tarixi** bu mamlakat yerlari va xalqlari tarixi bo'lib, hozir Marokash Qirolligi deb nomlanadi.

788-yilda, Shimoliy Afrikani arablar bosib olganidan qariyb bir asr o‘tib, Marokashga bir qator musulmon sulolalari hukmronlik qilishdi. XVI asrda Sa’diylar sulolasi, ayniqsa, Sulton Ahmad al-Mansur davrida (1578-1603) xorijlik bosqinchilarni qaytardi, Usmonlilar yordamida 1578-yilda Vadiseyl jangida g‘alaba qozonildi va oltin davr boshlandi. Hozirgi Marokash qirollik oilasi ham a'zo bo'lgan Alaviylar sulolasining ildizlari XVII asrga borib, Muhammad bin Abdullohga borib taqaladi.

1860- yilda Ispaniyaning Marokashning shimoliga bostirib kirishi bilan Yevropa kuchlari oʻrtasida yarim asr davom etadigan va Marokash suverenitetini asta-sekin yoʻq qiladigan tijorat raqobati boshlandi. 1912- yilda mamlakat ustidan protektorat o'rnatgan Fransiya bilan uzoq davom etgan mustaqillik uchun kurash 1956- yilda muvaffaqiyatli yakunlandi. Xalqaro shaharga aylangan Tanjer va Ispaniya tovarlari o'sha yili yangi tashkil etilgan davlatga etkazib berildi. Hozirgi monarxning bobosi Sulton Muhammad V davlatni konstitutsiyaviy monarxiya sifatida shakllantirdi va 1957- yilda qirollik unvonini oldi.

Marokash Birlashgan Millatlar Tashkiloti tomonidan G'arbiy Sahara ustidan ma'muriy hokimiyat sifatida tan olinmagan bo'lsa-da, u aslida mintaqada ma'muriy boshqaruvni amalga oshiradi. Birlashgan Millatlar Tashkiloti Marokash va Polisario fronti o'rtasidagi to'g'ridan-to'g'ri muzokaralarda yordamchi rol o'ynaydi, ammo mintaqaning maqomi hali hal etilmagan.

1990-yillardagi bosqichma-bosqich siyosiy islohotlar natijasida 1997-yilda birinchi marta yig‘ilgan ikki palatali qonun chiqaruvchi organ tashkil etildi. Marokashda o'rtacha erkin matbuot mavjud, ammo hukumat; Monarxiya Islom va G'arbiy Sahroi Kabirning maqomiga zid deb hisoblagan jurnalistlarga qarshi chora ko'rmoqda.

2011-yil fevral oyida “ Arab bahori ” norozilik namoyishlaridan jabrlangan minglab marokashliklar mamlakatning ko‘plab shaharlarida ko‘proq demokratiya va korrupsiyaga chek qo‘yish talabi bilan haftalik namoyishlar o‘tkazdilar. Marokash xavfsizlik kuchlarining norozilik namoyishlariga munosabati boshqa joylardagi zo'ravonliklarga qaraganda ancha pastroq edi. Qirol VI. Muhammad yangi konstitutsiya va muddatidan oldin saylovlarni o'z ichiga olgan islohotlar dasturi bilan tezda javob berdi. Parlament va bosh vazirga ba'zi yangi vakolatlar beruvchi, lekin yakuniy vakolatni monarx qo'lida qoldiradigan yangi konstitutsiya 2011- yil iyul oyida referendum orqali qabul qilingan edi. 2012-yil noyabr oyida boʻlib oʻtgan navbatdan tashqari saylovlarda moʻtadil islomiy “ Adolat va taraqqiyot” partiyasi eng koʻp oʻrinlarni qoʻlga kiritib, Marokashda hokimiyatga kelgan birinchi islomiy partiya boʻldi.
# Investitsiya banki

**Investitsiya banki** - sanoat korporatsiyalarining aksiyalarini sotib olish orqali investitsiya siyosatini amalga oshiradigan ixtisoslashtirilgan bank. I.b. xalq xoʻjaligining turli tarmoqlari, asosan, sanoat, transport, savdoni moliyalash va uzoq muddatli kreditlash uchun ixtisosla-shadi. XIX asr oxirlarida keng tarqaldi. Bank resurslari oʻz aksiyalari va obligatsiyalarini sotish hisobiga shakllanadi. Ayrim rivojlangan mamlakatlarda davlat I.b.lari tashkil etilgan, ularning mablagʻlari davlat byudjeti hisobidan shakllanadi. I.b.ning oʻziga xos xususiyati aholi omonatlarini qabul qilishga ixtisoslashmaydi. Oʻzbekistonda chet el kapitali ishtirokidagi birinchi I.b. — Oʻzbekiston xalqaro xususiylashtirish va investitsiya banki "Oʻzprivatbank" 1995-yil 28 fevral dan faoliyat yuritadi.

## Manbalar
# Thimphu

**Thimphu** — Butan poytaxti. Sharqiy Himolay togʻlarida, Chinchu daryosi (Brahmaputra havzasi) vodiysida. Aholisi 30 ming kishidan koʻproq (1998). Mamlakatning diniy markazi. Aeroport bor. Savdo-sanoat markazi. Yogʻochsozlik va oziq-ovqat sanoati korxonalari, issiqlik elektr stansiyasi bor. T.dagi Dzong qalʼasida qirol qarorgohi joylashgan.

* Thimphu
* Thimphu
* Dzong
* Qogʻoz tayyorlash
* Toʻquv
* Thanakasni boʻyash
* Bozor
* Kamondan oʻq otish
* Takin deb nomlangan milliy hayvon

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Minatomirai metropoliteni

| Minatomirai metropoliteni |
| --- |
|
 |
| Maʼlumot |
| Davlat | Yaponiya |
| Shahar | Yokohama |
| Ochilgan vaqti | 2004-yil, 1-fevral |
| Boshqaruvchi shirkat | Tokyu Corporation |
| Davlat | Yaponiya |
| Uzunligi | 4,1 km |
| Stantsiyalari soni | 6 ta |
| Yoʻllari soni | 1 ta |
| Kunlik yoʻlovchilar soni | ? |
| Yillik yoʻlovchilar soni | ? |
| Boshligʻi | {{{Boshligʻi}}} |
| Sxemasi |
|  |

**Minatomirai metropoliteni** — Yaponiyaning Yokohama shahri aholisiga xizmat ko'rsatadigan tezkor metro tizimi.

## Manbalar

## Havolalar
# Ov itlari

**Ov itlari** — ovchilikda foydalanadigan maxsus it zotlari guruhi. Yer sharida 100 dan ortiq Ov itlari zoti bor. Qimmatbaho moʻynali hayvonlar (olmaxon, suvsar, sobol), asosan, Ov itlari yordamida ovlanadi. Ov itlari zoti bir necha guruhga boʻlinadi: laykalar — oʻrmonli joylarda moʻynali va tuyokli hayvonlar (yovvoyi choʻchqa, los, bugʻu), shuningdek, oʻrmon, oʻrmondasht zonalaridagi yovvoyi, suvda suzuvchi par-randalarni ovlashda foydalaniladi. Laykalar ovlangan hayvon yoki parrandalarni qidirib topib, ovchi kelgu-nicha ushlab turadi. Tez yugurar tozilar — oʻrmon, oʻrmondasht zo-nalarida quyon, tulki, boʻri, chiyaboʻri, silovsin va tuyokli hayvonlarni ovlashda foydalaniladi. Ular, ovchi oʻljasini otmaguncha, vovullab hayvon izidan boraveradi. Tozilar — quyon, tulki, oʻrmondasht, dasht va yarim choʻl rayonlarida mayda tuyoqli hayvonlarni ovlashda foydalaniladi. Tozilar katta, oʻziga xos tana tuzilishiga ega, kuchli it, koʻzi oʻtkir, tez yugurishga moslashgan (20 m/sek gacha yugura oladi). Ular hayvonlarni quvib ushlab oladi (yoki boʻgʻadi). U ya itlari (taksa, teryerlar, foksteryerlar) — inlaridagi tulki, boʻrsiq, yenotsimon itlarni ovlash uchun foydalaniladi; ular inlaridagi hayvonlarni ovchi oldiga haydab chiqaradi yoki inida holsizlantiradi. Iskovuchlar (setter, poynterlar va boshqalar) — botqoq, oʻrmon, dasht va suvda suzuvchi parrandalarni hidlab topib pisib yotgan joyini ovchiga bil-diradi. Ovchining imosi bilan parrandani choʻchitib, otishga qulay qilib beradi. Spaniyellar yerda pisib yotgan parrandalarni choʻchitib, uchiradi. Otilgan parrandalarni topib, ovchiga olib keladi. (yana qarang It, Itchilik).

## Adabiyot

* Posobiye po sobakovodstvu, 2 izd., M., 1973.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Sobol

**Sobol** (Martes zibellina) — yirtqichlar turkumining suvsarsimonlar oilasiga mansub sut emizuvchi hayvonlar turi. Uzunligi 32—58 sm, urgʻochisi erkagidan kichikroq. Dumining uz. 19 sm gacha. Juni qalin, mayin, chiroyli, qoraqoʻngʻir rangda. Tinch okean sohillaridan tortib Shimoliy Uralgacha boʻlgan togʻ tekislik oʻrmonlar (asosan, ninabargli)da yashaydi. Mongoliyada, Xitoyning shim.sharqi, Koreya yarim oroli va Yaponiyada ham tarqalgan. Asosan, yerda hayot kechiradi. Daraxtga faqat xavf tugʻilganda chiqadi. Uyasini yiqilgan daraxt kovaklariga, kunda va toshlar ostiga quradi. Yilda bir marta iyun— iyul oylarida urchiydi. Homiladorlik davri ancha uzoq (245—298 kun). Aprel-may oylarida 2—7 tadan bola tugadi. Bolalari 2—3 yilda voyaga yetadi. Tutqunlikda 15—18 yil yashaydi. S har xil hayvonlar va oʻsimliklar bilan oziqlanadi. Ovlanadi. Qimmatbaho moʻynasi uchun koʻp ovlanishi natijasida soni kamayib ketgan. Hozirgi S. sonini koʻpaytirish uchun maxsus qoʻriqxonalar va moʻynachilik fermalari tashkil etilgan.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Ombor

Filadelfiya tashqarisidagi Janubiy Jersi shtatidagi omborxona, AQShning Sharqiy qirg'og'idagi logistika va ombor qurilishi markazi, yuk mashinalari granit plitalarini yetkazib beradigan joy.
**Ombor**, ombor binolari:

* oziq-ovqat, asbob-anjom, xom ashyo, mahsulotlar, uskunalar, har xil materiallar saqlanadigan joy. Omborlarning usti ochiq, yarim yopiq (bostirma), koʻp oraliqli, koʻp qavatli, isitiladigan, isitilmaydigan turlari mavjud. Omborlar tosh, shagʻal, sement, gʻisht, yogʻoch va boshqa materiallardan quriladi;
* suv toʻplanadigan joy, suv havzasi, suv ombori.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Nikkei 225

**Nikkei 225** (Nikkei 225, tock Average, yaponcha: *日経平均株価', 日経225*) Yaponiyaning eng muhim fond indekslaridan biridir. Indeks birinchi marta 1950-yil 7-sentabrda Tokio fond birjasi tomonidan TSE Adjusted, tock Price Average nomi ostida nashr etilgan.

Indeks 1970-yildan beri Yaponiyaning The Nihon Keizai, Shimbun gazetasi tomonidan hisoblab chiqiladi.

2021-yil 15-fevralda Nikkei 225 indeksi 30 000 chegarasidan oshib ketdi, bu soʻnggi 30 yil ichidagi eng katta natija edi. Oʻsishning sababi Yaponiya banki tomonidan COVID-19 pandemiyasining moliyaviy taʼsirini yumshatish uchun amalga oshirilayotgan pul-kredit ragʻbatlantirish dasturidir.

2022-yil oxiriga kelib indeksga Tokyo Electron kompaniyasi eng katta taʼsir koʻrsatadi (TYO: 8035).

## Indeksni hisoblash

Indeks "Aksiyalarning tuzatilgan bahosi" yigʻindisini aniqlash va bu summani "bo'luvchi" ga boʻlish orqali aniqlanadi. “Aksiyaning tuzatilgan bahosi" uning narxini “tuzatish koeffitsienti”ga ko'paytirilganiga teng. Narxni tuzatish koeffisienti ko'pchilik aksiyalar uchun odatda 1 ga teng, lekin nisbatan yuqori narxdagi aksiyalar uchun bu koeffisienti pastroqdir. Aksiyalar savati oʻzgarganda va aksiyalarning boʻlinishi yoki teskari boʻlinishi paytida indeksni bozordan tashqari hodisalar sababli keskin o’zgarib ketishining oldini olish uchun “boʻluvchi” qiymatiga tuzatish kiritiladi.

Nikkei 225 indeksi kompaniya aksiyalaridan iborat. Oʻzaro fond aksiyalari, birja fondlari, koʻchmas mulk fondlari va imtiyozli aksiyalar bunga kiritilmaydi. Eng koʻp sotiladigan aksiyalar tanlab olinadi. Agar indeksdagi kompaniya qoʻshilib ketish yoki bankrotlik tufayli chiqib ketsa, uning oʻrniga ishtirokchi xuddi shu bozor sektoridan qidiriladi.

2010-yil yanvar oyidan boshlab indeks savdo sessiyalari vaqtida har 15 soniyada yangilanadi. Bunda, Nikkei 225-ga kiritilgan kompaniyalar roʻyxati yiliga bir marta, oktabr oyida koʻrib chiqiladi.

## Manbalar
# Mongoliya fanlar akademiyasi

**Mongoliya fanlar akademiyasi** — Mongoliyaning yetakchi ilmiy muassasasi. 1961-yil mayda Fanlar qoʻmitasi (1921; 1929-yilgacha ilmiy qoʻmita) negizida Ulan-Bator shahrida tashkil etilgan. 50 haqiqiy aʼzosi, 7 seksiya, 60 dan ortiq ilmiy tadqiqot instituta, rasadxona, ilmiy tadqiqot stansiyasi bor.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# 25-mart

**25-mart** — Grigoriy taqvimida yilning 84- (kabisa yilida 85-) kuni. Yil yakuniga 281 kun qoladi.

|  |
| --- |
| ← **mart** → |
| Du | Se | Ch | Pa | Ju | Sh | Ya |
|   |   |   |   |   |   | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |   |   |   |   |   |
| 2026-yil |

## Bayramlar

*Yana qarang: Turkum:25-mart bayramlari*

* Xalqaro tugʻilmagan bolalar kuni.

Bekjonning tugʻilgan kuni !!!

## Voqealar

*Yana qarang: Turkum:25-mart voqealari*

Фреска капеллы Скровеньи
* 1305 — Paduyada Skrovenya kapellasi *(suratda)* yoritilidi.
* 1436 — Rim papasi Yevgeniy IV Florensiyadagi cherkovni ochib berdi.
* 1655 — Christian Hugens Saturnning yoʻldoshi - Titanni kashf qildi.
* 1918 — Minskda Belarus Respublikasi tuzilganligi eʻlon qilindi.

## Tavalludlar

*Yana qarang: Turkum:25-martda tugʻilganlar*

## Vafot etganlar

*Yana qarang: Turkum:25-martda vafot etganlar*

## Havolalar

* days.peoples.ru (Wayback Machine saytida 2006-07-19 sanasida arxivlangan)(rus.)